text: জেনারেল আজিজের সঙ্গে ভারতের সেনাপ্রধানের সাক্ষাৎ - Iris News BD | দিনের সেরা অংশ
  বাংলাদেশ সেনাবাহিনী প্রধান জেনারেল আজিজ আহমেদের সঙ্গে সৌজন্য সাক্ষাৎ করেছেন বাংলাদেশে সফররত ভারতের সেনাপ্রধান জেনারেল এম এম নারাভানে। বৃহস্পতিবার (০৮ এপ্রিল) দুপুরে ঢাকা সেনানিবাসের সেনা সদর দপ্তরে এ সাক্ষাৎ অনুষ্ঠিত হয়। সাক্ষাতে দু'দেশের সশস্ত্র বাহিনীর মধ্যে চলমান সুসম্পর্ক এবং ভবিষ্যৎ অগ্রযাতায় পারস্পরিক সহযোগিতায় বিভিন্ন বিষয়ে আলোচনা করেন তারা। পাশাপাশি সেনা বৈমানিকদের প্রশিক্ষণ, প্রতিরক্ষা বিশেষজ্ঞ এবং প্রশিক্ষক বিনিময়ের বিষয়েও আলোচনা হয়। সেনা প্রধানের সঙ্গে সাক্ষাতের আগে দুপুরে জেনারেল নারাভানে ঢাকা সেনানিবাসের শিখা অনির্বাণে পুস্পস্তবক অর্পণের মাধ্যমে মহান স্বাধীনতা সংগ্রামে শহীদদের প্রতি শ্রদ্ধা নিবেদন করেন।